CELEX: 32021D0283
Language: et
Date: 2021-02-22 00:00:00
Title: Nõukogu otsus (ÜVJP) 2021/283, 22. veebruar 2021, millega muudetakse otsust (ÜVJP) 2018/906, millega pikendatakse Sahelisse nimetatud Euroopa Liidu eriesindaja volitusi

23.2.2021   
               
               
                  ET
               
               
                  Euroopa Liidu Teataja
               
               
                  L 62/47
               
            
         NÕUKOGU OTSUS (ÜVJP) 2021/283,
         22. veebruar 2021,
         millega muudetakse otsust (ÜVJP) 2018/906, millega pikendatakse Sahelisse nimetatud Euroopa Liidu eriesindaja volitusi
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 33 ja artikli 31 lõiget 2,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 7. detsembril 2015 vastu otsuse (ÜVJP) 2015/2274, (1) millega nimetati Euroopa Liidu eriesindajaks („ELi eriesindaja“) Sahelis Ángel LOSADA FERNÁNDEZ.
                  
               
                     (2)
                  
                  
                     Nõukogu võttis 25. juunil 2018 vastu otsuse (ÜVJP) 2018/906, (2) millega pikendati Sahelisse nimetatud ELi eriesindaja Ángel LOSADA FERNÁNDEZE volitusi. ELi eriesindaja volitusi pikendati veel nõukogu otsusega (ÜVJP) 2020/253 (3). ELi eriesindaja volitused lõppevad 28. veebruaril 2021.
                  
               
                     (3)
                  
                  
                     ELi eriesindaja volitusi tuleks pikendada veel nelja kuu võrra lähtesumma raames, mis on sätestatud otsuse (ÜVJP) 2018/906 (mida on muudetud otsusega (ÜVJP) 2020/253) artikli 5 lõikes 1.
                  
               
                     (4)
                  
                  
                     ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2018/906 muudetakse järgmiselt.
            
                        1)
                     
                     
                        Artikli 1 lõige 1 asendatakse järgmisega:
                        „Sahelisse nimetatud Euroopa Liidu eriesindaja (edaspidi „ELi eriesindaja“) Ángel LOSADA FERNÁNDEZE volitusi pikendatakse kuni 30. juunini 2021. Nõukogu võib poliitika- ja julgeolekukomitee hinnangule tuginedes ning liidu välisasjade ja julgeolekupoliitika kõrge esindaja (edaspidi „kõrge esindaja“) ettepaneku põhjal otsustada, et ELi eriesindaja volituste kehtivus lõpetatakse varem.“
                     
                  
                        2)
                     
                     
                        Artikli 14 teine lõik asendatakse järgmisega:
                        „ELi eriesindaja esitab 30. aprilliks 2021 oma lõpliku täieliku aruande volituste täitmise kohta.“
                     
                  
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 22. veebruar 2021
            
               
                  Nõukogu nimel
               
               
                  eesistuja
               
               J. BORRELL FONTELLES
            
         
         
            (1)  Nõukogu 7. detsembri 2015. aasta otsus (ÜVJP) 2015/2274, millega nimetatakse ametisse Euroopa Liidu eriesindaja Sahelis (ELT L 322, 8.12.2015, lk 44).
         
            (2)  Nõukogu 25. juuni 2018. aasta otsus (ÜVJP) 2018/906, millega pikendatakse Sahelisse nimetatud Euroopa Liidu eriesindaja volitusi (ELT L 161, 26.6.2018, lk 22).
         
            (3)  Nõukogu 25. veebruari 2020. aasta otsus (ÜVJP) 2020/253, millega muudetakse otsust (ÜVJP) 2018/906, millega pikendatakse Sahelisse nimetatud Euroopa Liidu eriesindaja volitusi (ELT L 54I, 26.2.2020, lk 9).